text: Boliger udbydes til for høj pris
  24 oktober 2012 kl. 08.51
  Udbudspriserne på boliger er stadig for høj, fremgår det af en opgørelse over bolighandler i tredje kvartal i år, som boligportalen Boliga har lavet.
  I tredje kvartal 2012 kunne køberne således glæde sig over, at der i snit blev forhandlet 7,4 procent af prisen på villaer, 4,5 procent på ejerlejligheder og 6,7 procent på fritidshuse.
  Rabatten faldt en smule fra andet til tredje kvartal. For villaer var nedslaget i prisen dog kun faldet med 0,1 procent.
  Her er en oversigt over prisnedslag i forhold til udbudspriserne for parcelhuse i Syd- og Sønderjylland opgjort på postdistrikter:
  Haderslev: -9,4 procent
  Aabenraa: -8,0 procent
  Børkop: -7,9 procent
  Grindsted: -7,1 procent
  Vejle: -7,0 procent
  Ribe: -6,6 procent
  Tjæreborg: -6,6 procent
  Esbjerg V: -6,2 procent
  Fredericia: -6,1 procent
  Horsens: -5,9 procent
  Esbjerg: -5,7 procent
  Esbjerg N: -5,0 procent
  Varde: -5,0 procent
  Bramming: -4,7 procent
  Kolding: -4,0 procent
  Løsning: -3,5 procent
  Rødekro: -2,9 procent.
  
  Baggrund for tallene 
  Statistikken er baseret på de boliger som er blevet registreret som solgt i 3.kvartal 2012 og kunne matches med et tidligere udbud af boligen.
  Postdistrikter med færre end 10 matchende handler i 3. kvartal 2012, er udeladt.
  Boligportalen.
  